**Debreceni Egyetem Kossuth Lajos Gyakorló Gimnáziuma És Általános Iskolája**

**Kossuth utcai feladatellátási hely**



**Beiskolázási információk a 2020/2021-es tanévre**

**A 2020/2021-ES TANÉVBEN INDULÓ  
 ELSŐ OSZTÁLYOK**

**Kossuth utcai feladatellátási hely**

Az intézmény Kossuth utcai feladatellátási helye nyitott, a szülőkkel együttműködő, gyermekbarát iskola, ahol a tanulók XXI.századi minőségi oktatást és érzelmi nevelést is kapnak. Az oktatásban a matematika és az idegen nyelvi képzés kap központi szerepet már az alsó tagozatban is.

Az iskola a 2020/2021-es tanévben három azonos tantervű első osztályt indít. Az alaptárgyak mellett első osztálytól informatikát, másodiktól pedig játékos formában, csoportbontásban idegen nyelvet is tanulnak a diákok.

Célunk, hogy mindhárom első osztályban megalapozzuk a továbbhaladáshoz szükséges biztos tudást, erre épülve indulnak 5. osztálytól tagozataink: két idegen nyelv (angol, német vagy orosz ), emelt óraszámú informatika, humán vagy emelt óraszámú matematika.

**Tanítóink:**

**1.a** Dr.Árnyasné Rizsák Orsolya- Irinyiné Papp Ildikó

**1.b** Arnóczkiné Barna Éva- Szilágyi Krisztina

**1.c** Imetsné Kovács Klára – Mályusz Enikő – Rózsáné Kicsiny Veronika

Gazdag tanórán kívüli kínálattal várjuk a gyermekeket: néptánc, jóga, énekkar, rajz, sakk, bábszakkör, kosárlabda, röplabda, tenisz, foci, szertorna, ritmikus gimnasztika.

A Zeneiskolával együttműködve adunk helyet a szolfézsóráknak. Rendszeresen járnak tanulóink színházba, bábszínházba, Tímár-házba, korcsolyázni.

**Beiskolázási programjaink a Kossuth utcai feladatellátási helyen:**

* **2019. november 6. 17.00-tól Szülői tájékoztató az ebédlőben**
* **2019. november 12-13. Betekintés a tanórákba a leendő elsősök számára**

Az első osztályos tanító nénik 10-10 leendő kis elsőst tudnak fogadni az órákra, amely 8:55 - 9:40-ig tartanak. Az órákon való részvétel előzetes telefonos (06/52/ 518-615) regisztrációhoz kötött!

* **2019. december 10-12. Adventi játszóház**

Kreatív kézműves, ének és tánc foglalkozásokra kerül sor a leendő elsős tanító nénik vezetésével. A foglalkozások délutáni időpontban lesznek, amelyekre szeretettel várjuk a gyerekeket. A foglalkozásokon való részvétel előzetes regisztrációhoz kötött!

***Szeretettel várunk minden érdeklődőt!***

**A legfontosabb határidők:**

* **2020. január 3.** A jelentkezési lapok letölthetőek az iskola honlapjáról pl. a dokumentumtárból (www. kiskossuth.unideb.hu).

A jelentkezési lapokat személyesen az iskola titkárságán (Debrecen, Kossuth utca 33.) várjuk munkanapokon 7.00- től 16.00-ig.

* **2020. január 24.** A jelentkezési lapok beadásának végső határideje.
* **2020. február 3.** Döntés a felvételi kérelmekről. A határozatok ezt követően személyesen vehetők át az iskola titkárságán.

Folyamatos tájékoztatást, a programok részletes ismertetését honlapunkon érhetik el.

**Hívjuk és várjuk Önöket:**

**Dr. Futóné Monori Edit**

intézményvezető

**Sápiné Bényei Rita**

intézményvezető-helyettes

**Tóvizi Erika Ilona**

intézményvezető-helyettes